《城东作》
宋代·孔平仲

九江虽侨寓，城东乃松楸。泉府固劳冗，十日得一休。

朝出暮可固，驾言循故丘。雨洗川原净，鸟啼岩谷幽。

白杨吟悲风，涧水咽长流。江西走浊浪，中有蛟鼍游。

可望不可涉，裴徊倚山陬。眈眈林间鸲，岁老爪如钩。

飞下啄馀祭，肉食惟自谋。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。